Správa zo zahraničnej pracovnej cesty

# Účastníci ZPC

**Meno a priezvisko:** **Mgr. Ján Baník**

**Názov pracoviska:** SADA, Pribinova 16549/32, 810 08 Bratislava

**Pracovné zaradenie:** vedúci oddelenia testovania

**Znalosť jazykov:** anglicky

**Meno a priezvisko:** **Mgr. Andrej Toldy**

**Názov pracoviska:** SADA, Pribinova 16549/32, 810 08 Bratislava

**Pracovné zaradenie:** odborný pracovník pre ADAMS a vnútornú správu

**Znalosť jazykov:** anglicky, nemecky

# Zahraničná pracovná cesta

**Štát:** Česká republika

**Mesto:** Praha

**Dátum:**  10. - 11. 6. 2025

**Prijímajúca organizácia:** ADV ČR

**Účel cesty:** Stretnutie riadiacich pracovníkov oddelení testovania CEADO

**Spôsob financovania:** ZPC bola financovaná z rozpočtu Antidopingovej agentúry SR a Antidopingového výboru ČR

# Rámcový program pobytu

**Dátum/čas:** 10. - 11. 6. 2025

**Navštívená organizácia:** Antidopingový výbor ČR

# Stručný priebeh rokovaní

V dňoch 10 – 11. júna 2025 sa zástupcovia Antidopingovej agentúry SR (SADA) zúčastnili pracovného stretnutia s ostatnými zástupcami CEADO.

Hlavný program prebehol v priebehu utorka 10. júna a stredy 11. júna, kedy odborní pracovníci zúčastnených organizácií viedli diskusiu k viacerým prioritným oblastiam testovania. Predmetom rokovania boli najmä tieto témy:

1. Spolupráce agentúr na národnej a medzinárodnej úrovni a zdieľania plánov testovania.
2. Hodnotenie rizík v športe z pohľadu antidopingu a vytváranie plánu testovania s ohľadom na tieto riziká.
3. Monitoring športovcov.
4. Správu výsledkov a zdieľanie výsledkov s inými organizáciami, aby sa zefektívnilo testovanie medzinárodne významných športovcov.
5. Spolupráca s laboratóriami pri hodnotení výsledkov a plánovaní ďalšieho testovania.
6. Testovanie za hranicami vlastnej krajiny.
7. Spôsoby prepravy z pohľadu zachovania integrity prepravovaných vzoriek.
8. Nové typy odoberaných vzoriek a ich perspektíva do budúcnosti.
9. Bezpapierové systémy.

# Odporúčané závery

Na základe poznatkov získaných počas rokovaní a výmeny skúseností so zástupcami ostatných členov CEADO navrhujeme nasledovné odporúčania pre ďalší rozvoj spolupráce a odborných činností:

* Pokračovať v spolupráci pri výmene poznatkov v oblasti testovania.
* Napredovať v implementovaní nových modulov v oblastí pasov športovcov a nových typov odoberaných vzoriek.
* Efektívne využívať digitálne technológie pri testovaní, ako aj vnútornej komunikácii s cieľom zefektívniť vnútorné procesy agentúr.
* Viesť intenzívnu komunikáciu s APMU pri odhaľovaní užitia zakázaných látok a metód.

# Prehľad prinesenej dokumentácie a miesto jej uloženia

-

# Osobitne vyhodnotený očakávaný prínos ZPC

SADA vníma tento formát spolupráce ako významný prínos pre rozvoj a zefektívnenie odborných činností oddelení testovania zúčastnených agentúr. Zdieľanie skúseností, praktických riešení a systémových prístupov napomáha skvalitňovať už existujúce procesy a zvyšuje ich efektivitu v každodennej praxi.

# Spôsob zverejnenia výsledkov ZPC, prenos získaných informácií

Správa je zverejnená na webovej stránke [www.antidoping.sk](http://www.antidoping.sk).

Súhlasím so zverejnením správy na internete.

**Správu vypracovali:** Mgr. Ján Baník

vedúci oddelenia testovania

 Mgr. Andrej Toldy

 odborný pracovník pre ADAMS

a vnútornú správu

**Správu schválil:** PaedDr. Žaneta Csáderová, PhD. riaditeľka